2018 Yongde DaxueShan yesheng gushu hongcha
Majster z Taiwanu, od ktorého sme tento čaj zakúpili chodí pravidelne do Yunnanu, kde vyrába čaje pre svoju značku. Čaj pochádza z vzácnej lokality z divoko rastúcich starých stromov v oblasti DaxueShan (大雪山) "Veľká snežná hora" v okrese Yongde (永德县) v prefektúre Lincang (临沧市), ktoré boli oberané počas neskorej jesene ked už mali Shengy dokončené. Bol produkovaný len v malom objeme, len asi 20 koláčov a tak je balený iba do generického obalu pôvodne určeného pre shengpuery.
Výsledkom je veľmi príjemný a raritný čierny čaj, ktorý už vo svojej lisovanej podobe začal zrieť a meniť tak svoje chute. Ide o zberateľský kúsok, vhodný na dlhšiu archiváciu v prípade, že ste schopný mu zabezpečiť vhodné podmienky. Je však rovnako vhodný na priamu konzumáciu, pričom prekvapí hlavne neobvyklými tónmi.